Povestea primarului din Deveselu, reales deși a murit în urmă cu 10 zile, a făcut înconjurul lumii. Presa internațională a scris despre caz.
Alegătorii din Deveselu au sărbătorit victoria primarului mort la cimitirul unde el este îngropat. La Deveselu oamenii au votat un candidat mort, care într-un final a câștigat alegerile locale. A câștigat 70% din voturi. Mulți dintre alegători au spus că au votat cu mortul pentru că a fost un primar bun și a făcut foarte multe lucruri pentru comunitate.
Povestea primarului din Deveselu, care a câșigat detașat alegerile, deși a murit acum 10 zile, după ce s-a îmbolnăvit de COVID-19, a ajuns în presa internațională.Reuters scrie că "sătenii din Deveselu și-au reales primarul, chiar dacă el a murit în urmă cu două săptămâni din cauza complicațiilor cauzate de COVID-19, spunând că a făcut o treabă bună și ar fi meritat să câștige alegerile".Jurnaliștii de la Reuters amintesc și de videoclipul care a devenit viral pe rețelele sociale, în care apar zeci de săteni care vizitează mormântul lui Ion Aliman, primarul social-democrat decedat.Cazul din România a traversat Oceanul și a ajuns și în presa canadiană. CBC Canada titrează că "Românii dintr-o comună au reales un primar care a murit de COVID-19 la începutul acestei luni".Și Associated Press a scris despre povestea alegerilor din Deveselu."Moartea sa a venit prea târziu pentru ca numele lui să fie scos de pe buletinul de vot de duminică. Totuși, vestea morții sale s-a răspândit rapid pentru că satul are 3.000 de locuitori. El ar fi sărbătorit 57 de ani în ziua alegerilor", scriu jurnaliștii de la Associated Press.